C 474/6
RO
Jurnalul Oficial al Uniunii Europene
14.12.2022
Cererile de modificare a proiectelor majore trebuie să urmeze aceeași procedură ca cea utilizată pentru notificarea sau pentru transmiterea inițială către Comisie [articolul 102 alineatul (1) sau, respectiv, articolul 102 alineatul (2) din RDC].
Printre modificările aduse proiectelor majore se numără cererile de etapizare, modificările aduse proiectelor majore care urmează să fie finalizate în perioada de programare 2014-2020 și anularea proiectelor majore.
4.
GESTIUNEA FINANCIARĂ
4.1.
Dezangajarea Angajamentele neutilizate aferente ultimului an din perioada de programare vor fi dezangajate în cursul încheierii (21).
Partea de angajamente care este încă deschisă la 31 decembrie 2023 va fi dezangajată în cazul în care oricare din documentele de încheiere nu a fost transmis Comisiei până la 15 februarie 2025, sau până la 1 martie 2025 în cazul în care Comisia prelungește acest termen (22).
În conformitate cu articolul 92b alineatul (8) al doilea paragraf din RDC (23), programele pentru care statele membre alocă resurse REACT-EU vor acoperi perioada până la 31 decembrie 2022, sub rezerva alineatului (4) din articolul menționat.
Angajamentele neutilizate aferente resurselor REACT-EU vor fi, de asemenea, dezangajate în cursul încheierii programelor (24).
4.2.
Verificarea și închiderea conturilor aferente prefinanțării inițiale și anuale Comisia va efectua verificarea și închiderea conturilor aferente prefinanțării inițiale plătite statelor membre cel târziu la încheierea unui program (25).
Acest lucru este valabil și pentru prefinanțările suplimentare plătite din resursele REACT-EU (26).
Sumele plătite cu titlu de prefinanțare inițială pot fi verificate și închise numai în ceea ce privește cheltuielile eligibile declarate.
Cu toate acestea, verificarea și închiderea conturilor aferente prefinanțării inițiale poate începe imediat ce programul primește prin plăți contribuția maximă a fondurilor stabilită în decizia Comisiei de aprobare a programului.
În acest caz, cheltuielile eligibile incluse în conturi vor fi utilizate de Comisie, în urma calculării sumei imputabile fondurilor și FEPAM, pentru a verifica și închide mai întâi conturile aferente prefinanțării anuale, iar ulterior Comisia va efectua verificarea și închiderea conturilor aferente prefinanțării inițiale.
Verificarea și închiderea se va face în funcție de program, fond și categorie de regiuni, după acceptarea conturilor.
Sumele nerecuperate de Comisie în 2020 pentru conturile prezentate în 2020 vor fi verificate și închise sau recuperate la încheierea programului (27).
Aceste sume vor fi luate în considerare la calcularea soldului final al programului.
4.3.
Calcularea soldului final Pentru ultimul exercițiu contabil, la fel ca pentru fiecare exercițiu contabil, Comisia va rambursa 90 % din suma solicitată de statul membru prin aplicarea ratei de cofinanțare pentru fiecare prioritate la cheltuielile eligibile pentru prioritatea inclusă în cererile de plată intermediare, cu condiția să existe angajamente disponibile în program și sub rezerva disponibilității fondurilor.
Comisia va stabili suma exigibilă din partea fondurilor și a FEPAM pentru ultimul exercițiu contabil în conformitate cu articolul 139 din RDC.
Articolul 139 alineatul (6) din RDC dispune că, pe baza conturilor acceptate, Comisia calculează suma exigibilă din partea fondurilor și a FEPAM pentru exercițiul contabil luând în considerare atât sumele din conturi, cât și valoarea totală a plăților efectuate de Comisie în cursul exercițiului contabil.
(21) Articolul 86 alineatul (2) din RDC; se aplică IPA II în temeiul articolului 46 alineatul (4) din Regulamentul de punere în aplicare a IPA II.
(22) Articolul 86 alineatul (4) și articolul 136 alineatul (2) din RDC; se aplică IPA II în temeiul articolului 46 alineatul (4) din Regulamentul de punere în aplicare a IPA II.
(23) Astfel cum a fost modificat prin Regulamentul (UE) 2020/2221.
(24) Articolul 92b alineatul (5) al cincilea paragraf din RDC, astfel cum a fost modificat prin Regulamentul (UE) 2020/2221.
(25) Articolul 82 din RDC; se aplică IPA II în temeiul articolului 46 alineatul (2) din Regulamentul IPA II.
(26) Articolul 92b alineatul (7) al treilea paragraf din RDC, astfel cum a fost modificat prin Regulamentul (UE) 2020/2221.
(27) Articolul 139 alineatul (7) din RDC, astfel cum a fost modificat prin Regulamentul (UE) 2020/460 din 30 martie 2020; se aplică IPA II în temeiul articolului 46 alineatul (5) din Regulamentul IPA II.